
FINANSŲ IR BIUDŽETO SKYRIAUS
PATARĖJO
PAREIGYBĖS APRAŠYMAS

I. SKYRIUS
PAREIGYBĖ


1.  Finansų ir biudžeto skyriaus (toliau – Skyrius) finansininkas yra darbuotojas, dirbantis pagal darbo sutartį. Ši pareigybė priskiriama specialistų pareigybės grupei.
2. Pareigybės lygis – A2.


II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
	3.1. turėti aukštąjį universitetinį arba jam prilygintą išsilavinimą (bakalauro kvalifikacinis laipsnis);
3.2. turėti 2 metų darbo patirtį finansų valdymo ir buhalterinės apskaitos srityje; 
3.3. išmanyti Lietuvos Respublikos įstatymus, Lietuvos Respublikos Vyriausybės nutarimus, viešojo sektoriaus apskaitos ir finansinės atskaitomybės standartus ir kitus teisės aktus, reglamentuojančius ekonominę ir finansinę veiklą; 
3.4. turėti ne mažiau kaip vienų metų patirtį ES projektų valdymo bei projektų finansų apskaitos srityje;
3.5. sugebėti valdyti, kaupti, sisteminti, apibendrinti informaciją, rengti išvadas;
3.6. sugebėti savarankiškai planuoti ir organizuoti savo veiklą; 
3.7. sugebėti sklandžiai dėstyti mintis raštu ir žodžiu, išmanyti dokumentų rengimo principus; 
3.8. mokėti dirbti Microsoft Office programiniu paketu.

III. SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas: 
4.1. tvarko projektų finansų apskaitą ir užtikrina skaidrų, sąžiningą bei teisingą lėšų naudojimą pagal teisės aktų, projektų finansavimo ir administravimo sutarčių bei taisyklių reikalavimus; 
4.2. kaupia, tikrina ir saugo projektų ūkinius įvykius ir finansines-ūkines operacijas pagrindžiančius dokumentus, turinčius visus privalomus rekvizitus, nustatytus Lietuvos Respublikos finansinės apskaitos įstatyme;  
4.3. užtikrina atskirą projektų apskaitą, kad su projektų įgyvendinimu susijusių finansinių operacijų įrašai būtų lengvai atskiriami nuo kitų įprastinių įstaigos operacijų; 
4.4. vykdo projektų finansines-ūkines operacijas, atlieka einamąją finansų kontrolę ir tikrina išlaidas patvirtinančių dokumentų atitiktį bei duomenų teisingumą; 
4.5. vykdo ir analizuoja atsiskaitymus su kreditoriais ir debitoriais; 
4.6. esant poreikiui pagal projekte vykdomas veiklas ir patvirtintą biudžetą skaičiuoja projektų darbuotojų darbo užmokestį; 
4.7. rengia mokėjimo prašymus bei kitus finansinio atsiskaitymo dokumentus ir teikia juos projekto vadovui bei įgyvendinančiajai institucijai; 
4.8. tvarko ir įveda duomenis ES investicijų ar kitose projektų valdymo ir apskaitos informacinėse sistemose; 
4.9. sudaro projektų tarpinius ir metinius finansinių ataskaitų rinkinius, renka ir saugo visus susijusius finansinius dokumentus bei sudaro jų sąrašus; 
4.10. teikia siūlymus bei finansinius skaičiavimus projekto vadovui rengiant projektų finansavimo ir administravimo sutarčių bei biudžeto pakeitimus; 
4.11. teikia ekspertinę informaciją, konsultacijas ir pasiūlymus projekto vadovui bei įstaigos darbuotojams dėl projektų biudžeto planavimo, balansų, finansinių rizikų valdymo ir atsiskaitymų; 
4.12. užtikrina projektų finansinių dokumentų perdavimą archyvui pasibaigus projektų įgyvendinimo laikotarpiui teisės aktų nustatyta tvarka; 
4.13. dalyvauja atliekant projektų audito, vidaus ir išorės patikrinimus, teikia auditoriams bei tikrinančioms institucijoms reikalingus finansinius dokumentus, paaiškinimus bei duomenis; 
4.14. vykdo kitus su projektų finansiniu valdymu susijusius nenuolatinio pobūdžio pavedimus, kad būtų pasiekti projektų tikslai ir rezultatai.



IV. SKYRIUS
ŠIAS PAREIGAS EINANČIO DARBUOTOJO PAVALDUMAS

5. Šias pareigas einantis darbuotojas tiesiogiai pavaldus Finansų ir biudžeto skyriaus vedėjui.  

______________

Susipažinau
Finansų ir biudžeto skyriaus patarėjas	

__________________________
	(parašas)	

_____________________________________
       (vardas ir pavardė)

_________________
                  (data)




